জনা যায় খাদী আৰু গ্ৰাম্য উদ্যোগ কমিচনৰ অধীনত Coperative Society য়ে ১৯৫৬ চনৰ পৰা চাৰিগাঁওত মৌ পালন সৰ্ম্পকে প্ৰশিক্ষণ দি আছিল। এক কথাত ক ’ ব গলে চৰকাৰৰ ফালৰ পৰা বিনামূলীয়া প্ৰশিক্ষণ পোৱাৰ বাবে কেবল চাৰিগাঁৱেই নহয়, অসমৰ বিভিন্ন জিলাৰ ইচ্ছুক সকলে প্ৰশিক্ষণত অংশগ্ৰহণ কৰিছিল । সেয়েহে বিশেষকৈ চাৰিগাঁও অঞ্চলৰ লোকসকলৰ মাজত পৰম্পৰাগত ভাবে মৌ পালন কৰা ব্যৱসায়টো প্ৰচলিত হৈ আছিল । কিন্তু ১৯৮০ চনত Coperative Society বন্ধ হোৱাৰ বাবে মৌ পালনৰ প্ৰশিক্ষণ সম্পূৰ্ণ ৰূপে বন্ধ হৈ যায় । চাৰিগাঁৱৰে সেই সময়ৰ উদ্যমী যুৱক, লীলা চৰণ দত্তই ব্যৱসায় কৰা মানসিকতা থকাৰ বাবে উচ্চতৰ মাধ্যমিকলৈকে অধ্যয়ন কৰি মৌ পালন ব্যৱসায় অৰম্ভ কৰে । '১৯৯০ চনৰ কথা,' দত্তই কৈ গ' ল,' প্ৰথমে মই দহ বাহ খৰঙীয়া প্ৰজাতিৰ মৌ পালন কৰিছিলো । ঘৰৰ আগফালৰ চোতালতে দহ বাহ মৌ ৰাখিছিলো, পিছে এই বিধ মৌৰ পৰা আশানুৰূপ উৎপাদন লাভ কৰা নাছিলো । ইয়াৰ পিছত পৰৱৰ্ত্তী সময়ত Indian Bee -Apis Cerena আৰু Italian Bee- Apis Melefera পালন কৰি ব্যৱসায়টো সম্প্ৰসাৰণ কৰো । ব্যৱসায় সম্প্ৰসাৰণৰ ক্ষেত্ৰত মোক অসম বিত্তীয় নিগম (AFC) আৰু এছ বি আয়ে বিশেষ ভাবে ঋণ প্ৰদান কৰি সহায় কৰে । ১৯৯০ চনত পঞ্জাৱৰ লুধিয়ানাত Honey Processing Planning বিষয়ত প্ৰশিক্ষণ গ্ৰহণ কৰোঁ । ইয়াৰ উপৰিও ২০০২ চনত পশ্চিম বংগত Itailian Bee- Apis Melefera প্ৰজাতিৰ মৌ পালন পদ্ধতি সম্পৰ্কে প্ৰশিক্ষণ গ্ৰহণ কৰোঁ । Apis Melefera প্ৰজাতি নামৰ মৌ বিধৰ পৰা ভাল উৎপাদন হয় । প্ৰসংগক্ৰমে উল্লেখযোগ্য যে ১৯৭০ চনত পঞ্জাৱৰ কৃখি বিশ্ববিদ্যালয়ে Apis Melefera নামৰ মৌ বিধ ইটালীৰ পৰা আনিছিল ।' কথাতেই কোৱা হয় “ মন কৰিলে চন হয় ” । প্ৰথম অৱস্থাত লীলা চৰণ দত্তই মৌ পালন কৰি বিশেষ সফলতা যদিও লাভ কৰা নাছিল, প্ৰচেষ্টা অব্যহত ৰাখিছিল । সেইহে আজি তেখেতৰ ওচৰত ৩৫০ বাহ মৌ আছে আৰু বছৰি ১১ৰ পৰা ১২ টনৰ ভিতৰত মৌ উৎপাদন হয় । এবাহ দুবাহ কৈ যেতিয়া মৌৰ বাহৰ সংখ্যা বৃদ্ধি পাইছিল তেতিয়া লীলা চৰণ দত্তই মৌ পালন কেন্দ্ৰটোক উদ্যোগ হিচাপে গঢ় দিছিল । দত্তৰ চি কে উদ্যাগ অৰ্থাৎ চাৰি কুটিৰ উদ্যাগৰ সমন্ধে এনে দৰে কয়,' কালৰ সোঁতত হেৰাই যোৱা এটা উদ্যাগ মই পুনৰ ১৯৯৬ চনত জন্ম দিলো । আমাৰ উদ্যাগটোৰ জৰিয়তে মৌ পালন কৰা হয়, মৌ জোল উৎপাদন কৰোঁ, Processing কৰি Testing কৰো । উল্লেখযোগ্য যে আমাৰ উৎপাদিত সা-সামগ্ৰী সমূহ AGMARK স্বীকৃতি প্ৰাপ্ত। চি কে উদ্যোগত উৎপাদিত মৌ সমূহ অসমৰ বিভিন্ন জিলাৰ উপৰিও অৰুণাচল প্ৰদেশ, মনিপুৰ, নাগালেণ্ড আৰু মুম্বাইৰ আয়ুৰ্বেদিক ফেক্টৰীত যোগান ধৰা হয় ।